title: Vykonávacie nariadenie Komisie (EÚ) č. 1051/2014 z  2. októbra 2014 , ktorým sa do Registra chránených označení pôvodu a chránených zemepisných označení zapisuje názov [Pomelo de Corse (CHZO)]

text:
               8.10.2014

               SK

               Úradný vestník Európskej únie

               L 292/1

         VYKONÁVACIE NARIADENIE KOMISIE (EÚ) č. 1051/2014
   z 2. októbra 2014,
   ktorým sa do Registra chránených označení pôvodu a chránených zemepisných označení zapisuje názov [Pomelo de Corse (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Francúzska o zápis názvu „Pomelo de Corse“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Pomelo de Corse“ sa musí zapísať do registra,

         PRIJALA TOTO NARIADENIE:
   Článok 1
   Názov „Pomelo de Corse“ (CHZO) sa zapisuje do registra.
   Názov uvedený v prvom pododseku sa vzťahuje na výrobok triedy 1.6. Ovocie, zelenina a obilniny v pôvodnom stave alebo spracované prílohy XI k nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. októbra 2014

            Za Komisiu

            v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 125, 26.4.2014, s. 15.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).


title: Vykonávacie nariadenie Komisie (EÚ) 2015/638 z 22. apríla 2015, ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín

text:
               24.4.2015

               SK

               Úradný vestník Európskej únie

               L 106/14

         VYKONÁVACIE NARIADENIE KOMISIE (EÚ) 2015/638
   z 22. apríla 2015,
   ktorým sa mení nariadenie (ES) č. 1484/95, pokiaľ ide o stanovenie reprezentatívnych cien v sektoroch hydinového mäsa a vajec a pre vaječný albumín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 183 písm. b),
   so zreteľom na nariadenie Európskeho parlamentu a Rady (EÚ) č. 510/2014 zo 16. apríla 2014, ktorým sa stanovujú obchodné opatrenia uplatniteľné na určitý tovar vznikajúci spracovaním poľnohospodárskych výrobkov, a ktorým sa zrušujú nariadenia Rady (ES) č. 1216/2009 a (ES) č. 614/2009 (2), a najmä na jeho článok 5 ods. 6 písm. a),
   keďže:

               (1)

               Nariadením Komisie (ES) č. 1484/95 (3) sa stanovili pravidlá uplatňovania systému dodatočných dovozných ciel a reprezentatívne ceny v sektoroch hydinového mäsa a vajec a pre vaječný albumín.

               (2)

               Z pravidelnej kontroly údajov, z ktorých sa vychádza pri stanovovaní reprezentatívnych cien produktov v sektore hydinového mäsa a vajec a pre vaječný albumín, vyplýva, že reprezentatívne ceny na dovoz niektorých produktov treba zmeniť s prihliadnutím na cenové rozdiely podľa pôvodu.

               (3)

               Nariadenie (ES) č. 1484/95 by sa preto malo zodpovedajúcim spôsobom zmeniť.

               (4)

               Keďže je potrebné zabezpečiť, aby sa toto opatrenie začalo uplatňovať čo najskôr po sprístupnení aktualizovaných údajov, malo by toto nariadenie nadobudnúť účinnosť dňom jeho uverejnenia,

         PRIJALA TOTO NARIADENIE:
   Článok 1
   Príloha I k nariadeniu (ES) č. 1484/95 sa nahrádza textom v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. apríla 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 150, 20.5.2014, s. 1.

      (3)  Nariadenie Komisie (ES) č. 1484/95 z 28. júna 1995 stanovujúce podrobné pravidlá na zavedenie systému dodatkových dovozných ciel a stanovenie reprezentatívnych cien v sektoroch hydinového mäsa a vajec a pre vaječný albumín a ktorým sa ruší nariadenie č. 163/67/EHS (Ú. v. ES L 145, 29.6.1995, s. 47).

      PRÍLOHA

            „PRÍLOHA I

                        Číselný znak KN

                        Opis tovaru

                        Reprezentatívna cena
                        (v EUR/100 kg)

                        Zábezpeka podľa článku 3
                        (v EUR/100 kg)

                        Pôvod (1)

                        0207 12 10

                        Mrazené kuracie trupy označované ako ‚kurčatá 70 %‘

                        135,5

                        0

                        AR

                        0207 12 90

                        Mrazené kuracie trupy označované ako ‚kurčatá 65 %‘

                        151,2

                        0

                        AR

                        165,1

                        0

                        BR

                        0207 14 10

                        Mrazené vykostené kusy z hydiny druhu Gallus domesticus

                        324,1

                        0

                        AR

                        236,2

                        19

                        BR

                        356,1

                        0

                        CL

                        306,4

                        0

                        TH

                        0207 14 50

                        Mrazené kuracie prsia

                        218,8

                        0

                        BR

                        0207 27 10

                        Mrazené vykostené morčacie kusy

                        332,5

                        0

                        BR

                        344,4

                        0

                        CL

                        0408 91 80

                        Vajcia bez škrupín sušené

                        381,1

                        0

                        AR

                        1602 32 11

                        Nevarené prípravky z hydiny druhu Gallus domesticus

                        279,4

                        2

                        BR

         (1)  Nomenklatúra krajín stanovená nariadením Komisie (ES) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód ‚ZZ‘ znamená ‚iného pôvodu‘.“


title: Vykonávacie nariadenie Komisie (EÚ) 2015/2320 z 8. decembra 2015 o zatriedení určitého tovaru do kombinovanej nomenklatúry

text:
               12.12.2015

               SK

               Úradný vestník Európskej únie

               L 328/62

         VYKONÁVACIE NARIADENIE KOMISIE (EÚ) 2015/2320
   z 8. decembra 2015
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:

               (1)

               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.

               (2)

               V nariadení (EHS) č. 2658/87 sa stanovili všeobecné pravidlá na interpretáciu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.

               (3)

               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselný znak KN uvedený v stĺpci 2 na základe dôvodov uvedených v stĺpci 3 danej tabuľky.

               (4)

               Je potrebné umožniť, aby sa držiteľ záväzných informácií o nomenklatúrnom zatriedení vydaných v súvislosti s tovarom, na ktorý sa vzťahuje toto nariadenie, ktoré nie sú v súlade s týmto nariadením, mohol na tieto informácie aj naďalej odvolávať počas určitého obdobia v súlade s článkom 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na tri mesiace.

               (5)

               Opatrenia stanovené v tomto nariadení sú v súlade so stanoviskom Výboru pre colný kódex,

         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry pod číselný znak KN uvedený v stĺpci 2 tejto tabuľky.
   Článok 2
   Na záväzné informácie o nomenklatúrnom zatriedení tovaru, ktoré nie sú v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas troch mesiacov odo dňa nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. decembra 2015

            Za Komisiu

            v mene predsedu

         Heinz ZOUREK

            generálny riaditeľ pre dane a colnú úniu

      (1)  Ú. v. ES L 256, 7.9.1987, s. 1.

      (2)  Nariadenie Rady (EHS) č. 2913/92 (EHS) z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).

      PRÍLOHA

                  Opis tovaru

                  Zatriedenie
                  (číselný znak KN)

                  Odôvodnenie

                  (1)

                  (2)

                  (3)

                  Výrobok pozostávajúci z lesklej tkanej transparentnej textílie (100 % polyester) so strojovou ozdobnou výšivkou, predkladaný na nosných rolkách s dĺžkou 300 cm.
                  Jeden z dvoch dlhých okrajov výrobku je upravený obnitkovacím stehom, pričom do tunela zo stehov je vsadená tkaninou pokrytá olovená šnúra. Protiľahlý okraj má husto tkaný pevný lem, aby sa tkanina nestrapkala, a zakončenia útkovej priadze prečnievajú cez tkaninu vo forme strapcov.
                  Dĺžka tkaniny, ktorá sa odstrihne z rolky, predstavuje šírku budúcej záclony. Z tejto tkaniny vznikne záclona tak, že sa jednoducho odstrihne na okraji husto tkaného pevného lemu na požadovanú dĺžku záclony a táto strana ako aj obe strany, ktoré boli odstrihnuté z rolky, sa obrúbia. Okraj upravený obnitkovacím stehom tvorí spodnú časť záclony a zostáva nedotknutý tak, ako bol na rolke.
                  (Pozri obrázky) (1)

                  6303 92 90

                  Zatriedenie je určené všeobecnými pravidlami 1, 2 a) a 6 na interpretáciu kombinovanej nomenklatúry, poznámkou 7 d) k XI. triede a znením číselných znakov KN 6303, 6303 92 a 6303 92 90.
                  Výrobok má podstatný charakter hotovej záclony položky 6303, pretože je zjavne vhodný na premenu na záclonu nepatrnými úpravami. Keď sa tkanina odstrihne z rolky, sú potrebné len nepatrné úpravy ako skrátenie na požadovanú dĺžku záclony a obrúbenie (pozri aj vysvetlivky k harmonizovanému systému k položke 6303, druhý odsek).
                  Nedokončený výrobok sa považuje za dohotovený, pretože už má jeden obrúbený okraj (okraj upravený obnitkovacím stehom).
                  Výrobok sa preto má zatriediť pod číselný znak 6303 92 90 ako záclony zo syntetických vlákien.

                  1

                  2

                  3

         (1)  Obrázky majú len informačný charakter.


title: Vykonávacie nariadenie Komisie (EÚ) 2016/1046 z 28. júna 2016, ktorým sa ukladá konečné antidumpingové clo na dovoz určitých molybdénových drôtov s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009

text:
                  29.6.2016

                  SK

                  Úradný vestník Európskej únie

                  L 170/19

            VYKONÁVACIE NARIADENIE KOMISIE (EÚ) 2016/1046
      z 28. júna 2016,
      ktorým sa ukladá konečné antidumpingové clo na dovoz určitých molybdénových drôtov s pôvodom v Čínskej ľudovej republike po preskúmaní pred uplynutím platnosti podľa článku 11 ods. 2 nariadenia Rady (ES) č. 1225/2009
      EURÓPSKA KOMISIA,
      so zreteľom na Zmluvu o fungovaní Európskej únie,
      so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 11 ods. 2,
      keďže:
      A.   POSTUP
      1.   Platné opatrenia

                  (1)

                  V nadväznosti na antidumpingové prešetrovanie (ďalej len „pôvodné prešetrovanie“) v súlade s článkom 5 základného nariadenia Rada uložila konečné antidumpingové clo na dovoz určitých molybdénových drôtov s pôvodom v Čínskej ľudovej republike (ďalej len „ČĽR“ alebo „dotknutá krajina“) vykonávacím nariadením Rady (EÚ) č. 511/2010 (2) (ďalej len „pôvodné opatrenia“).

                  (2)

                  Pôvodné opatrenia boli v podobe valorického cla vo výške 64,3 %.

                  (3)

                  V roku 2012 a 2013 boli pôvodné opatrenia po dvoch prešetrovaniach obchádzania opatrení najprv rozšírené na dovoz molybdénového drôtu odosielaného z Malajzie (3) a potom na dovoz molybdénového drôtu z Čínskej ľudovej republiky obsahujúceho najmenej 97 hmotnostných % molybdénu, ktorého maximálny rozmer priečneho prierezu presahuje 1,35 mm, ale nepresahuje 4,0 mm (4). V nadväznosti na tretie prešetrovanie obchádzania opatrení sa 30. októbra 2015 opatrenia rozšírili na molybdénový drôt obsahujúci najmenej 97 hmotnostných % molybdénu, ktorého maximálny rozmer priečneho prierezu presahuje 4,0 mm, ale nepresahuje 11,0 mm (5).

            2.   Začatie preskúmania pred uplynutím platnosti

                  (4)

                  Po uverejnení oznámenia o blížiacom sa uplynutí platnosti (6) platných antidumpingových opatrení dostala Komisia žiadosť o začatie preskúmania pred uplynutím platnosti týchto opatrení podľa článku 11 ods. 2 základného nariadenia.

                  (5)

                  Žiadosť podala spoločnosť Plansee SE (ďalej len „žiadateľ“), ktorá je hlavným výrobcom molybdénového drôtu z Únie, pričom predstavuje 90 % celkovej výroby Únie.

                  (6)

                  Žiadosť bola odôvodnená tým, že uplynutie platnosti opatrení by pravdepodobne viedlo k opätovnému výskytu dumpingu a opätovnému výskytu ujmy spôsobenej výrobnému odvetviu Únie.

                  (7)

                  Komisia začala 12. júna 2015 preskúmanie pred uplynutím platnosti podľa článku 11 ods. 2 základného nariadenia s cieľom stanoviť, či je pravdepodobné, že uplynutie platnosti opatrení by viedlo k pokračovaniu alebo opätovnému výskytu dumpingu a ujmy. Oznámenie o začatí preskúmania uverejnila v Úradnom vestníku Európskej únie
                      (7) (ďalej len „oznámenie o začatí preskúmania“).

            3.   Zainteresované strany

                  (8)

                  V oznámení o začatí preskúmania Komisia vyzvala zainteresované strany, aby sa na ňu obrátili s cieľom zúčastniť sa prešetrovania. Komisia okrem toho o začatí preskúmania pred uplynutím platnosti výslovne informovala žiadateľa, ostatných známych výrobcov z Únie, vyvážajúcich výrobcov, dovozcov a používateľov v Únii, o ktorých je známe, že sa ich prešetrovanie týka, a orgány Číny a vyzvala ich, aby sa na ňom zúčastnili.

                  (9)

                  Všetky zainteresované strany dostali možnosť vyjadriť sa k začatiu preskúmania a požiadať o vypočutie Komisiou a/alebo úradníkom pre vypočutie v obchodných konaniach.

            3.1.   Výber vzorky

                  (10)

                  Komisia v oznámení o začatí preskúmania uviedla, že v súlade s článkom 17 základného nariadenia môže vybrať vzorku zainteresovaných strán.

            a)   Výber vzorky dovozcov

                  (11)

                  Aby Komisia mohla rozhodnúť, či je výber vzorky potrebný, a ak áno, aby mohla vzorku vybrať, požiadala všetkých neprepojených dovozcov, aby poskytli informácie uvedené v oznámení o začatí preskúmania.

                  (12)

                  Žiadny dovozca sa neprihlásil, aby poskytol informácie požadované v oznámení o začatí preskúmania.

            b)   Výber vzorky vyvážajúcich výrobcov v ČĽR

                  (13)

                  S výberom vzorky sa v oznámení o začatí preskúmania počítalo vzhľadom na zjavne vysoký počet vyvážajúcich výrobcov v ČĽR.

                  (14)

                  Aby Komisia mohla rozhodnúť, či je výber vzorky potrebný, a ak áno, aby mohla vzorku vybrať, požiadala všetkých vyvážajúcich výrobcov v ČĽR, aby poskytli informácie uvedené v oznámení o začatí preskúmania. Okrem toho Komisia požiadala zastúpenie ČĽR pri Európskej únii, aby určilo ďalších prípadných vyvážajúcich výrobcov, ktorí by mohli mať záujem zúčastniť sa na prešetrovaní, a/alebo sa na nich obrátilo.

                  (15)

                  Iba jedna spoločnosť v ČĽR poskytla vyplnený dotazník na výber vzorky 29. júna 2015. V informáciách, ktoré táto spoločnosť poskytla, sa však neuvádzal žiadny vývoz príslušného výrobku do Únie, ako sa vymedzuje v odôvodnení 23, ale len iných druhov molybdénového drôtu s maximálnym rozmerom priečneho prierezu presahujúcim 4,0 mm. Spoločnosť bola 25. augusta 2015 vyzvaná, aby predložila pripomienky alebo informácie v rámci preskúmania pred uplynutím platnosti. Spoločnosť však neposkytla žiadnu odpoveď na túto výzvu. Dotknutá spoločnosť bola navyše zapojená v tejto fáze prešetrovania do prešetrovania obchádzania opatrení, ktoré viedlo k prijatiu nariadenia (EÚ) 2015/1952. Vzhľadom na všetky tieto okolnosti Komisia dospela k záveru, že táto spoločnosť by nemala byť súčasťou vzorky.

                  (16)

                  Keďže sa neprihlásil už žiadny iný čínsky vyvážajúci výrobca, výber vzorky nebol nutný.

            3.2.   Dotazníky a overovanie na mieste

                  (17)

                  Komisia si vyžiadala a overila všetky informácie, ktoré považovala za potrebné na stanovenie pravdepodobnosti pokračovania alebo opätovného výskytu dumpingu a z neho vyplývajúcej ujmy a na stanovenie záujmu Únie.

                  (18)

                  Komisia zaslala dotazníky dvom známym výrobcom z Únie. Jeden výrobca z Únie (spoločnosť Plansee SE), ktorý predstavuje zhruba 90 % celkového predaja výrobného odvetvia Únie, poskytol vyplnený dotazník. Druhý výrobca z Únie sa 11. mája 2015 vyjadril, že si želá zostať neutrálny v prešetrovaní a neposkytol odpoveď na dotazník, ktorý dostal 12. júna 2015.

                  (19)

                  Čínskym vyvážajúcim výrobcom neboli zaslané žiadne dotazníky, pretože, ako sa vysvetľuje v odôvodneniach 13 až 16, žiadny z nich sa neprihlásil.

                  (20)

                  Komisia zaslala dotazníky deviatim používateľom, ktorí sa prihlásili po začatí preskúmania, a dostala päť odpovedí od používateľov výrobku, ktorý je predmetom preskúmania.

                  (21)

                  Jedno overovanie na mieste podľa článku 16 základného nariadenia bolo vykonané v priestoroch výrobcu z Únie – spoločnosti Plansee SE z Rakúska.

            4.   Obdobie revízneho prešetrovania a posudzované obdobie

                  (22)

                  Prešetrovanie pravdepodobnosti pokračovania alebo opätovného výskytu dumpingu sa týkalo obdobia od 1. apríla 2014 do 31. marca 2015 (ďalej len „obdobie revízneho prešetrovania“). Preskúmanie trendov relevantných z hľadiska posúdenia pravdepodobnosti pokračovania alebo opätovného výskytu ujmy trvalo od 1. januára 2012 do konca obdobia revízneho prešetrovania (ďalej len „posudzované obdobie“).

            B.   PRÍSLUŠNÝ VÝROBOK A PODOBNÝ VÝROBOK
      1.   Príslušný výrobok

                  (23)

                  Príslušným výrobkom je molybdénový drôt obsahujúci najmenej 99,95 hmotnostných % molybdénu, ktorého maximálny rozmer priečneho prierezu presahuje 1,35 mm, ale nepresahuje 4,0 mm, s pôvodom v Čínskej ľudovej republike, v súčasnosti patriaci pod číselný znak KN ex 8102 96 00.

            2.   Podobný výrobok

                  (24)

                  Pri prešetrovaní sa zistilo, že rovnaké základné fyzikálne a chemické vlastnosti, ako aj rovnaké základné použitia majú tieto výrobky:

                              —

                              príslušný výrobok,

                              —

                              výrobok vyrábaný a predávaný v Únii výrobným odvetvím Únie.

                  (25)

                  Komisia dospela k záveru, že tieto výrobky sú podobné výrobky v zmysle článku 1 ods. 4 základného nariadenia.

            C.   PRAVDEPODOBNOSŤ POKRAČOVANIA ALEBO OPÄTOVNÉHO VÝSKYTU DUMPINGU
      1.   Úvodné poznámky

                  (26)

                  V súlade s článkom 11 ods. 2 základného nariadenia sa skúmalo, či dochádza k dumpingu a či by uplynutie platnosti existujúcich opatrení pravdepodobne viedlo k pokračovaniu alebo opätovnému výskytu dumpingu.

                  (27)

                  Ako sa uvádza v odôvodnení 16, žiadny z čínskych vyvážajúcich výrobcov nespolupracoval pri súčasnom prešetrovaní, a preto sa museli použiť dostupné skutočnosti v súlade s článkom 18 základného nariadenia.

                  (28)

                  V tejto súvislosti boli čínske orgány riadne informované, že v dôsledku toho, že žiadny z čínskych vyvážajúcich výrobcov nespolupracoval, Komisia mohla v súvislosti so zisteniami týkajúcimi sa ČĽR uplatniť článok 18 základného nariadenia. V tejto súvislosti neboli predložené žiadne pripomienky.

                  (29)

                  Na tomto základe a v súlade s článkom 18 ods. 1 základného nariadenia boli zistenia týkajúce sa pravdepodobnosti pokračovania alebo opätovného výskytu dumpingu uvedené ďalej založené na dostupných údajoch. Na tento účel sa použila žiadosť o preskúmanie pred uplynutím platnosti, štatistické údaje Eurostatu, údaje, ktoré členské štáty zhromaždili podľa článku 14 ods. 6 základného nariadenia (ďalej len „databáza podľa článku 14 ods. 6“) a údaje zhromaždené v rámci predchádzajúcich prípadov (pozri odôvodnenie 3), pokiaľ ide o rovnaký príslušný výrobok. Analyzovala sa aj štatistická databáza čínskeho vývozu. Z analýzy však vyplynulo, že jej štruktúra kódovania v prípade príslušného výrobku nebola dostatočne presná, aby poskytla použiteľné informácie. Z tohto dôvodu sa tento zdroj informácií nedal použiť.

            2.   Dumping počas obdobia revízneho prešetrovania

      2.1.   Analogická krajina

                  (30)

                  V súlade s článkom 2 ods. 7 písm. a) základného nariadenia sa normálna hodnota určí na základe ceny alebo vytvorenej hodnoty v tretej krajine s trhovým hospodárstvom. Na tento účel sa musí vybrať tretia krajina s trhovým hospodárstvom (ďalej len „analogická krajina“).

                  (31)

                  V pôvodnom prešetrovaní boli ako analogická krajina vybraté USA. V oznámení o začatí tohto preskúmania Komisia navrhla vybrať Indiu ako analogickú krajinu, pretože výrobca v USA prestal od obdobia prešetrovania pôvodného prešetrovania vyrábať molybdénový drôt. Komisia vyzvala strany, aby predložili pripomienky k vhodnosti tohto výberu, ale žiadna zo strán tak neurobila.

                  (32)

                  Komisia si vyžiadala informácie o výrobcoch molybdénového drôtu v iných potenciálnych analogických krajinách a obrátila sa na Indiu, Japonsko, Mexiko, Ukrajinu a USA a vyzvala všetkých známych výrobcov molybdénového drôtu v týchto krajinách, aby poskytli potrebné informácie.

                  (33)

                  Žiadna z oslovených spoločností v týchto krajinách nesúhlasila so spoluprácou pri prešetrovaní. Okrem toho nič nenasvedčovalo tomu, že by sa molybdénový drôt vyrábal v nejakých iných krajinách. Komisia sa preto musela vrátiť k trhu Únie ako jedinej možnej voľbe na stanovenie normálnej hodnoty v súlade s článkom 2 ods. 7 písm. a) základného nariadenia.

            2.2.   Normálna hodnota

                  (34)

                  Informácie týkajúce sa výroby a predaja podobného výrobku na trhu Únie, ktoré poskytli obaja výrobcovia z Únie, sa použili ako základ pre stanovenie normálnej hodnoty uplatniteľnej na vyvážajúcich výrobcov v ČĽR.

                  (35)

                  V súlade s článkom 2 ods. 2 základného nariadenia Komisia najprv preskúmala, či bol celkový objem predaja podobného výrobku výrobným odvetvím Únie na trhu Únie reprezentatívny počas obdobia revízneho prešetrovania. Tento predaj sa považoval za reprezentatívny, ak celkový objem predaja nezávislým zákazníkom predstavoval aspoň 5 % celkového objemu čínskeho predaja príslušného výrobku na vývoz do Únie počas obdobia revízneho prešetrovania. Na základe toho bol predaj podobného výrobku výrobným odvetvím Únie na trhu Únie reprezentatívny.

                  (36)

                  Prešetrovaním sa zistilo, že vážené priemerné predajné ceny výrobného odvetvia Únie boli ziskové v období revízneho prešetrovania a teda sa môžu považovať za stanovené v bežnom obchode v súlade s článkom 2 ods. 4 základného nariadenia.

                  (37)

                  Predaj výrobného odvetvia Únie na trhu Únie bol počas obdobia revízneho prešetrovania ziskový a realizoval sa v reprezentatívnych množstvách. Normálna hodnota bola preto založená na predajnej cene podobného výrobku účtovanej výrobným odvetvím Únie nezávislým zákazníkom v Únii.

            2.3.   Vývozná cena

                  (38)

                  Ako sa uvádza v odôvodnení 27, vzhľadom na to, že čínski vyvážajúci výrobcovia nespolupracovali, vývozná cena sa stanovila na základe dostupných skutočností v súlade s článkom 18 základného nariadenia, a teda na základe „databázy podľa článku 14 ods. 6“ skontrolovanej s informáciami uvedenými v žiadosti a so štatistickými údajmi Eurostatu.

            2.4.   Porovnanie

                  (39)

                  Komisia porovnávala normálnu hodnotu a vývoznú cenu na základe ceny zo závodu. Vzhľadom na chýbajúcu spoluprácu zo strany čínskych vyvážajúcich výrobcov nebolo možné zistiť druhy výrobku vyvážené z ČĽR. Porovnanie podľa jednotlivých druhov výrobku preto nebolo možné. Ak to bolo odôvodnené potrebou zabezpečiť spravodlivé porovnanie, vývozná cena a normálna hodnota sa upravili s cieľom zohľadniť rozdiely, ktoré ovplyvňujú ceny a porovnateľnosť cien, v súlade s článkom 2 ods. 10 základného nariadenia. Úpravy sa vykonali vzhľadom na náklady na dopravu (vnútroštátnu a námornú prepravu), poistenie a poplatky za colné konanie, na základe informácií zhromaždených v pôvodnom prešetrovaní.

            2.5.   Dumpingové rozpätie

                  (40)

                  Komisia v súlade s článkom 2 ods. 11 a 12 základného nariadenia porovnala váženú priemernú normálnu hodnotu s váženou priemernou vývoznou cenou stanovenou uvedeným spôsobom.

                  (41)

                  Na tomto základe je vážené priemerné dumpingové rozpätie vyjadrené ako percentuálny podiel z ceny CIF (náklady, poistenie a prepravné) na hranici Únie, clo nezaplatené, 49,6 %.

            3.   Vývoj dovozu v prípade zrušenia opatrení

                  (42)

                  V nadväznosti na zistenia dumpingu počas obdobia revízneho prešetrovania Komisia analyzovala, či existuje pravdepodobnosť pokračovania dumpingu, ak by uplynula platnosť opatrení. Analyzovali sa tieto prvky: výrobná kapacita a voľná kapacita v ČĽR, čínske vývozné správanie v ďalších tretích krajinách a atraktívnosť trhu Únie.

            3.1.   Výrobná kapacita a voľná kapacita v ČĽR

                  (43)

                  Pri neexistencii akýchkoľvek verejne dostupných informácií a vzhľadom na chýbajúcu spoluprácu zo strany čínskych vyvážajúcich výrobcov boli výrobná kapacita a voľná kapacita v ČĽR stanovené na základe odhadov poskytnutých žiadateľom v jeho žiadosti a na základe jeho najlepšej znalosti trhu. Tieto odhady mohli byť skontrolované s údajmi zhromaždenými v priebehu pôvodného prešetrovania a prešetrovania obchádzania opatrení uvedeného v odôvodnení 3, ktoré bolo ukončené v októbri 2015, a zistilo sa, že sú primerané.

                  (44)

                  Na tomto základe sa výrobná kapacita počas obdobia revízneho prešetrovania pohybovala okolo 3 400 ton, skutočná produkcia okolo 750 ton, čiže voľná kapacita predstavovala okolo 2 650 ton. Odhadovaná voľná kapacita niekoľkokrát presahovala spotrebu v Únii počas obdobia revízneho prešetrovania. Vzhľadom na atraktívnosť trhu Únie, opísanú v odôvodneniach 48 a 50, je pravdepodobné, že veľká časť tejto voľnej kapacity sa použije na výrobu na vývoz do Únie.

                  (45)

                  Odhadovaná veľká voľná kapacita v ČĽR naznačuje, že čínski výrobcovia majú významný potenciál na zvýšenie svojho vývozu. Spotreba molybdénového drôtu do značnej miery závisí od výroby ručných prevodoviek pre automobilový výrobný priemysel a priemysel výroby nákladných automobilov. Hoci je pravda, že spotreba molybdénového drôtu na čínskom domácom trhu sa môže zvýšiť vzhľadom na perspektívu rastu automobilového odvetvia v ČĽR, voľná kapacita zďaleka presahuje spotrebu v Únii. Aj za predpokladu rastúcej domácej spotreby v ČĽR je preto pravdepodobné, že voľná kapacita zostane naďalej významná a bude mať veľký potenciál pre vývoz. Okrem toho obchodný potenciál zvýšenia dopytu na ďalších dôležitých trhoch v oblasti výroby automobilov, ako sú USA, Japonsko, Kórea a Južná Amerika, je pomerne malý, pretože tie sa zameriavajú predovšetkým na automatické prevodovky, ktoré nepoužívajú molybdénový drôt.

                  (46)

                  Ak uplynie platnosť opatrení v Únii, vzhľadom na veľkú voľnú kapacitu v ČĽR s obmedzeným dopytom po výrobku na iných veľkých trhoch v tretích krajinách, ako aj na skutočnosť, že čínska domáca spotreba pravdepodobne nebude môcť absorbovať veľkú časť tejto voľnej kapacity, čínski vývozcovia budú mať preto silnú motiváciu presmerovať vývoz na trh Únie.

            3.2.   Čínske vývozné správanie v iných tretích krajinách

                  (47)

                  Nie sú k dispozícii žiadne verejné informácie o priemerných čínskych vývozných cenách na trhy tretích krajín. Žiadateľ predložil dve cenové ponuky s čínskymi vývoznými cenami na trhy tretích krajín pre celkové množstvo 20 ton, zodpovedajúce približne 6 % spotreby v Únii. Z týchto cenových ponúk vyplývala nižšia úroveň cien, ako je súčasná úroveň cien v Únii. Okrem toho čínska spoločnosť uvedená v odôvodnení 15 uviedla v dotazníku na výber vzorky, že predala zanedbateľné množstvo molybdénového drôtu, ktorého maximálny rozmer priečneho prierezu presahuje 4,0 mm, do Južnej Kórey, a to za cenu nižšiu, ako je súčasná úroveň cien v Únii.

            3.3.   Atraktívnosť trhu Únie

                  (48)

                  Z prešetrovania vyplynulo, že s prihliadnutím na v minulosti preukázané praktiky obchádzania uvedené v odôvodnení 3 sa čínskym vyvážajúcim výrobcom podarilo rozšíriť svoj už aj tak významný trhový podiel a zväčšiť objem dovozu na trh Únie v posudzovanom období o 7 %, resp. 9 %, ako sa uvádza v tabuľke 2 ďalej. Čínsky trhový podiel sa v posudzovanom období pohyboval v rozpätí od 15 % do 35 %.

                  (49)

                  Praktiky obchádzania opatrení preukázané v minulosti, zvýšenie trhového podielu počas posudzovaného obdobia a jeho úroveň jasne naznačujú, že trh Únie je pre čínskych vývozcov aj naďalej atraktívny.

                  (50)

                  Z informácií predložených žiadateľom vyplýva, že čínske vývozné ceny na trh Únie sú vyššie ako čínske vývozné ceny na trhy iných tretích krajín. To naznačuje, že trh Únie je atraktívny z hľadiska úrovne cien, keďže vývoz do Únie by prinášal väčší zisk. Okrem toho, ako sa uvádza v odôvodnení 45, vzhľadom na technické rozdiely v automobilovom odvetví na iných veľkých trhoch v oblasti výroby automobilov, vývoz molybdénového drôtu sa obmedzuje na trhy, kde automobilové odvetvie používa ručné prevodovky, pričom Únia je jedným z najväčších z nich. Trh Únie je aj naďalej najväčším trhom pre molybdénový drôt vďaka svojmu rozvinutému priemyslu výroby automobilov a nákladných áut, ktorý stále používa ručné prevodovky.

            3.4.   Záver o pravdepodobnosti pokračovania dumpingu

                  (51)

                  Možno vyvodiť záver, že veľká odhadovaná voľná kapacita v ČĽR, z nej vyplývajúca schopnosť čínskych vyvážajúcich výrobcov zvýšiť objem výroby a priamy predaj do Únie, ako aj atraktívnosť trhu Únie naznačujú, že zrušenie daných opatrení by pravdepodobne viedlo k výraznému zvýšeniu vývozu do Únie. Vzhľadom na dumpingové rozpätie zistené počas obdobia revízneho prešetrovania je tiež pravdepodobné, že budúci vývoz sa bude realizovať za výrazne dumpingové ceny. Usudzuje sa preto, že existuje veľká pravdepodobnosť pokračovania dumpingu, ak by sa umožnilo, aby platnosť súčasných antidumpingových opatrení uplynula.

            D.   PRAVDEPODOBNOSŤ POKRAČOVANIA ALEBO OPÄTOVNÉHO VÝSKYTU UJMY
      1.   Vymedzenie výrobného odvetvia Únie a výroby Únie

                  (52)

                  Výrobné odvetvie Únie neprešlo od pôvodného prešetrovania veľkými štrukturálnymi zmenami. Počas obdobia revízneho prešetrovania vyrábali podobný výrobok dvaja známi výrobcovia z Únie. Títo výrobcovia predstavujú výrobné odvetvie Únie v zmysle článku 4 ods. 1 základného nariadenia.

            2.   Spotreba v Únii

                  (53)

                  Komisia stanovila spotrebu v Únii sčítaním i) objemu predaja oboch výrobcov z Únie na trhu Únie a ii) celkového objemu dovozu. Objem dovozu z ČĽR sa vypočítal sčítaním objemu dovozu podľa údajov z databázy podľa článku 14 ods. 6 a objemu molybdénového drôtu, ktorý bol predmetom praktík obchádzania, zisteného v poslednom prešetrovaní obchádzania opatrení, keďže nariadenie (EÚ) 2015/1952 spája údaje z predchádzajúcich dvoch prešetrovaní obchádzania opatrení uvedených v odôvodnení 3, a zakladá sa teda na najkomplexnejšom súbore údajov. Počas celého posudzovaného obdobia nebol zaznamenaný žiadny dovoz z iných tretích krajín.

                  (54)

                  Keďže výrobné odvetvie Únie pozostáva iba z dvoch výrobcov, číselné údaje sa z dôvodu zachovania dôvernosti museli indexovať alebo uviesť ako rozpätie.

                  (55)

                  Na tomto základe sa spotreba v Únii vyvíjala takto:

                     Tabuľka 1

                     Indexovaná spotreba v Únii

                              2012

                              2013

                              2014

                              Obdobie revízneho prešetrovania

                                 Index (2012 = 100)

                                 100

                                 104

                                 103

                                 102

                                             Zdroj:

                                          údaje z výrobného odvetvia Únie, databáza podľa článku 14 ods. 6, posledné prešetrovanie obchádzania opatrení, Eurostat

                  (56)

                  Počas celého posudzovaného obdobia bola spotreba v Únii relatívne stabilná a zvýšila sa len o 2 %. Konkrétnejšie, spotreba Únie vzrástla o 4 % do roku 2013 a potom od roku 2013 do obdobia revízneho prešetrovania mierne poklesla o 2 %.

                  (57)

                  Relatívne stabilnú spotrebu molybdénového drôtu v Únii možno vysvetliť predovšetkým rozvojom automobilového priemyslu v posudzovanom období, ktorý bol v rovnakom období tiež stabilný.

            3.   Dovoz z dotknutej krajiny

      3.1.   Objem a trhový podiel dovozu z dotknutej krajiny

         Tabuľka 2

         Indexovaný objem dovozu a trhový podiel

                  Krajina

                  2012

                  2013

                  2014

                  Obdobie revízneho prešetrovania

                  ČĽR

                  Objem dovozu – Index (2012 = 100)

                     100

                     75

                     99

                     109

                  Trhový podiel

                     Index (2012 = 100)

                     100

                     72

                     97

                     107

                                 Zdroj:

                              údaje z výrobného odvetvia Únie, databáza podľa článku 14 ods. 6, posledné prešetrovanie obchádzania opatrení, Eurostat

                  (58)

                  Ako sa opisuje v odôvodnení 53, objem dovozu z ČĽR sa vypočítal sčítaním objemov dovozu podľa údajov z databázy podľa článku 14 ods. 6 a objemov dovozu molybdénového drôtu, ktorý bol predmetom praktík obchádzania zisteného v poslednom prešetrovaní obchádzania opatrení. Keďže s poslednými údajmi sa muselo zaobchádzať ako s dôvernými údajmi (8), číselné údaje v tabuľke 2 museli byť indexované.

                  (59)

                  Na tomto základe sa objem dovozu v posudzovanom období zvýšil o 9 %. V roku 2013 značne klesol (o 25 %) a odvtedy stabilne rástol (o 46 % v období revízneho prešetrovania v porovnaní s rokom 2013).

                  (60)

                  Objem dovozu príslušného výrobku do Únie vzrástol vo väčšej miere než spotreba v Únii. To viedlo k zväčšeniu trhového podielu čínskeho dovozu o 7 % počas posudzovaného obdobia. Trhový podiel zaznamenal podobný trend ako objemy dovozu. Presnejšie povedané, trhový podiel v roku 2013 klesol o 28 % a zväčšil sa o 46 % v období revízneho prešetrovania v porovnaní s rokom 2013, čo bolo v súlade s poklesom objemu dovozu v roku 2013 a nárastom objemom dovozu v roku 2014 a v období revízneho prešetrovania.

                  (61)

                  Pokles objemu dovozu aj trhového podielu v roku 2013 bol dôsledkom začatia prešetrovania obchádzania opatrení, ktoré viedlo k rozšíreniu konečných antidumpingových ciel na dovoz molybdénového drôtu na dovoz mierne upraveného výrobku z ČĽR (pozri odôvodnenie 3, poznámku pod čiarou č. 3).

                  (62)

                  Trhový podiel čínskeho dovozu sa na začiatku posudzovaného obdobia nachádzal na významnej úrovni v rozpätí 15 % až 35 %. Ako sa uvádza v odôvodnení 48, čínskym vyvážajúcim výrobcom sa podarilo napriek platným clám zvýšiť svoj významný trhový podiel v posudzovanom období o 7 %, a to predovšetkým v dôsledku praktík obchádzania opatrení.

            3.2.   Ceny dovozu z dotknutej krajiny

                  (63)

                  Vzhľadom na chýbajúcu spoluprácu zo strany čínskych vyvážajúcich výrobcov, ako sa vysvetľuje v odôvodnení 38, boli dovozné ceny stanovené na základe databázy podľa článku 14 ods. 6 skontrolovanej s informáciami uvedenými v žiadosti a so štatistickými údajmi Eurostatu. V nasledujúcej tabuľke je uvedená priemerná cena dovozu z ČĽR:

                     Tabuľka 3

                     Indexované dovozné ceny
                      (*)

                              Krajina

                              2012

                              2013

                              2014

                              Obdobie revízneho prešetrovania

                              ČĽR

                                 Index (2012 = 100)

                                 100

                                 97

                                 89

                                 87

                                 Zdroj: databáza podľa článku 14 ods. 6

                  (64)

                  Medzi rokom 2012 a obdobím revízneho prešetrovania sa priemerná dovozná cena príslušného výrobku s pôvodom v ČĽR neustále znižovala, a to celkovo o 13 %.

            3.3.   Podhodnotenie ceny

                  (65)

                  Komisia stanovila podhodnotenie ceny počas obdobia revízneho prešetrovania na základe porovnania priemernej predajnej ceny, ktorú účtovala spoločnosť Plansee SE na trhu Únie, upravenej na úroveň ceny zo závodu, a priemernej dovoznej ceny z dotknutej krajiny prvému nezávislému zákazníkovi na trhu Únie, stanovenej na úrovni ceny CIF (zahŕňajúcej náklady, poistenie, prepravné) na základe údajov z databázy podľa článku 14 ods. 6, ako sa vysvetľuje v odôvodnení 38, vrátane antidumpingového cla.

                  (66)

                  Ako sa uvádza v odôvodnení 39, vzhľadom na chýbajúcu spoluprácu zo strany čínskych vyvážajúcich výrobcov nebolo možné určiť druhy výrobku vyvážené z ČĽR do Únie. Porovnanie na základe jednotlivých druhov preto nebolo možné. Cenové porovnanie sa vykonalo na základe priemerných cien, v prípade potreby náležite upravených, a po odpočítaní rabatov a zliav. Výsledok tohto porovnania sa vyjadril ako percentuálny podiel hypotetického obratu výrobného odvetvia Únie počas obdobia revízneho prešetrovania.

                  (67)

                  Z porovnania vyplynulo, že počas obdobia revízneho prešetrovania nedošlo k podhodnoteniu. Pri odpočítaní platného antidumpingového cla vo výške 64,3 % by však rozpätie podhodnotenia dosiahlo 25,9 %.

            3.4.   Dovoz z tretích krajín

                  (68)

                  Ako sa uvádza v odôvodnení 53, počas posudzovaného obdobia nebol zistený žiadny dovoz z iných krajín než z ČĽR.

            4.   Hospodárska situácia výrobného odvetvia Únie

      4.1.   Všeobecné poznámky

                  (69)

                  V súlade s článkom 3 ods. 5 základného nariadenia zahŕňalo skúmanie vplyvu dumpingového dovozu na výrobné odvetvie Únie hodnotenie všetkých hospodárskych ukazovateľov, ktoré mali počas posudzovaného obdobia vplyv na stav výrobného odvetvia Únie.

                  (70)

                  Súbory údajov, ktoré mala Komisia k dispozícii na účely analýzy ujmy, sa líšili pre makroekonomické a mikroekonomické ukazovatele ujmy. Pokiaľ ide o makroekonomické ukazovatele, Komisia sa mohla opierať o dotazník vyplnený spoločnosťou Plansee SE a v prípade ďalšieho známeho výrobcu z Únie, o údaje týkajúce sa tohto výrobcu, ktoré poskytla spoločnosť Plansee SE vo svojej žiadosti. Pokiaľ však ide o mikroekonomické ukazovatele, žiadosť neobsahuje žiadne údaje týkajúce sa situácie druhého výrobcu, a keďže tento výrobca neposkytol vyplnený dotazník, Komisia musela vychádzať z údajov obsiahnutých v dotazníku vyplnenom spoločnosťou Plansee SE. Keďže podiel spoločnosti Plansee SE na celkovom predaji v Únii predstavoval približne 90 %, Komisia usúdila, že jej overené údaje o mikroekonomických ukazovateľoch sú verným obrazom situácie celého výrobného odvetvia Únie.

                  (71)

                  Makroekonomické ukazovatele sú: výroba, výrobná kapacita, využitie kapacity, objem predaja, trhový podiel, rast, zamestnanosť, produktivita, veľkosť dumpingového rozpätia a zotavenie z minulého dumpingu.

                  (72)

                  Mikroekonomické ukazovatele sú: priemerné jednotkové ceny, jednotkové náklady, náklady práce, zásoby, ziskovosť, peňažný tok, investície, návratnosť investícií a schopnosť získavať kapitál.

                  (73)

                  V prípade oboch súborov údajov sa skonštatovalo, že sú reprezentatívne z hľadiska hospodárskej situácie výrobného odvetvia Únie.

            4.2.   Makroekonomické ukazovatele

      a)   Výroba, výrobná kapacita a využitie kapacity

                  (74)

                  Celková výroba v Únii, výrobná kapacita a využitie kapacity sa v posudzovanom období vyvíjali takto:

                     Tabuľka 4

                     Výroba, výrobná kapacita a využitie kapacity výrobcov z Únie

                              2012

                              2013

                              2014

                              Obdobie revízneho prešetrovania

                              Objem výroby

                                 Index (2012 = 100)

                                 100

                                 113

                                 102

                                 98

                              Výrobná kapacita

                                 Index (2012 = 100)

                                 100

                                 99

                                 98

                                 98

                              Využitie kapacity

                                 Index (2012 = 100)

                                 100

                                 114

                                 105

                                 100

                                 Zdroj: údaje poskytnuté výrobným odvetvím Únie

                  (75)

                  Objem výroby v posudzovanom období nepatrne klesol o 2 %. Konkrétnejšie, do roku 2013 sa najprv zvýšil o 13 % a potom sa v období revízneho prešetrovania sústavne znižoval o viac ako 13 % v porovnaní s rokom 2013.

                  (76)

                  Výrobná kapacita sa v posudzovanom období postupne znižovala a celkovo sa znížila o 2 %.

                  (77)

                  V dôsledku nárastu objemu výroby a mierneho zníženia výrobnej kapacity v roku 2013 sa využitie kapacity zvýšilo o 14 % v roku 2013 v porovnaní s rokom 2012. Po roku 2013 sa využitie kapacity znížilo na úrovne z roku 2012. Využitie kapacity tak zostalo v posudzovanom období celkovo stabilné.

            b)   Objem predaja a trhový podiel

                  (78)

                  Objem predaja a trhový podiel výrobného odvetvia Únie sa v posudzovanom období vyvíjali takto:

                     Tabuľka 5

                     Objem predaja a trhový podiel výrobcov z Únie

                              2012

                              2013

                              2014

                              Obdobie revízneho prešetrovania

                              Objem predaja v Únii

                                 Index (2012 = 100)

                                 100

                                 113

                                 104

                                 100

                              Trhový podiel

                                 Index (2012 = 100)

                                 100

                                 109

                                 101

                                 98

                                 Zdroj: údaje poskytnuté výrobným odvetvím Únie

                  (79)

                  Celkový predaj výrobného odvetvia Únie na trhu Únie zostal počas posudzovaného obdobia stabilný. Predaj výrobného odvetvia Únie sa do roku 2013 zvýšil o 13 % a potom neustále klesal (o 12 %) až do obdobia revízneho prešetrovania, aby dosiahol úrovne z roku 2012. Nárast predaja výrobného odvetvia Únie v roku 2013 je predovšetkým dôsledkom začatia prešetrovania obchádzania opatrení, ktoré viedlo k rozšíreniu konečných antidumpingových ciel na dovoz molybdénového drôtu na dovoz mierne upraveného výrobku z ČĽR (pozri odôvodnenie 3, poznámku pod čiarou č. 3). V dôsledku toho trhový podiel výrobného odvetvia Únie vzrástol v roku 2013 o 9 %. V období revízneho prešetrovania postupne klesol o 10 % v porovnaní s rokom 2013. Trhový podiel výrobného odvetvia Únie celkovo klesol o 2 %.

            c)   Rast

                  (80)

                  Zatiaľ čo spotreba v Únii sa v posudzovanom období zvýšila o 2 %, objem predaja výrobného odvetvia Únie zostal stabilný, čo sa prejavilo stratou trhového podielu vo výške 2 %.

            d)   Zamestnanosť a produktivita

                  (81)

                  Zamestnanosť a produktivita sa v posudzovanom období vyvíjali takto:

                     Tabuľka 6

                     Zamestnanosť a produktivita výrobcov z Únie

                              2012

                              2013

                              2014

                              Obdobie revízneho prešetrovania

                              Počet zamestnancov

                                 Index (2012 = 100)

                                 100

                                 95

                                 89

                                 88

                              Produktivita (v tonách na zamestnanca)

                                 Index (2012 = 100)

                                 100

                                 119

                                 115

                                 111

                                 Zdroj: údaje poskytnuté výrobným odvetvím Únie

                  (82)

                  Zamestnanosť vo výrobnom odvetví Únie sa v posudzovanom období znížila o 12 % a produktivita sa v rovnakom období zvýšila o 11 %.

            e)   Veľkosť dumpingového rozpätia a zotavenie z minulého dumpingu

                  (83)

                  Prešetrovaním sa zistilo, že dovoz molybdénového drôtu z ČĽR naďalej vstupoval na trh Únie za dumpingové ceny. Dumpingové rozpätie stanovené pre ČĽR počas obdobia revízneho prešetrovania bolo výrazne nad úrovňou de minimis (pozri odôvodnenie 41). Táto skutočnosť sa zhodovala s nárastom objemu dovozu z ČĽR a poklesom dovozných cien, čo viedlo k miernemu zvýšeniu trhového podielu čínskeho dovozu v porovnaní s rokom 2012. Hoci výrobné odvetvie Únie bolo schopné ťažiť z platných antidumpingových opatrení a mohlo si tak do značnej miery udržať svoj trhový podiel, zaznamenalo klesajúcu tendenciu.

            4.3.   Mikroekonomické ukazovatele

      a)   Ceny a faktory ovplyvňujúce ceny

                  (84)

                  Priemerné predajné ceny výrobného odvetvia Únie (spoločnosť Plansee SE) neprepojeným zákazníkom v Únii sa v posudzovanom období vyvíjali takto:

                     Tabuľka 7

                     Priemerné predajné ceny v Únii a jednotkové náklady

                              2012

                              2013

                              2014

                              Obdobie revízneho prešetrovania

                              Priemerná jednotková predajná cena v Únii

                                 Index (2012 = 100)

                                 100

                                 95

                                 94

                                 94

                              Jednotkové výrobné náklady

                                 Index (2012 = 100)

                                 100

                                 84

                                 83

                                 84

                                 Zdroj: údaje týkajúce sa spoločnosti Plansee SE

                  (85)

                  Priemerná jednotková predajná cena výrobného odvetvia Únie neprepojeným zákazníkom v Únii sa v posudzovanom období znížila o 6 %. Pokles cien bol výsledkom zníženia nákladov na suroviny a úsilia, ktoré výrobcovia z Únie vynaložili na zníženie nákladov.

                  (86)

                  Priemerné výrobné náklady výrobného odvetvia Únie klesli v posudzovanom období ešte viac, a to o 16 %. Znižovanie výrobných nákladov je dôsledkom najmä zníženia nákladov na suroviny, ako aj uvedeného úsilia o znižovanie nákladov ako zabezpečenie proti výkyvom cien surovín.

            b)   Náklady práce

                  (87)

                  Priemerné náklady práce sa v posudzovanom období vyvíjali takto:

                     Tabuľka 8

                     Priemerné náklady práce na zamestnanca

                              2012

                              2013

                              2014

                              Obdobie revízneho prešetrovania

                              Priemerné náklady práce na zamestnanca (EUR)

                                 Index (2012 = 100)

                                 100

                                 106

                                 103

                                 103

                                 Zdroj: údaje týkajúce sa spoločnosti Plansee SE

                  (88)

                  Priemerné náklady práce na zamestnanca zostali v posudzovanom období relatívne stabilné s nepatrným nárastom vo výške 3 % v posudzovanom období. Konkrétnejšie, priemerné náklady práce vzrástli o 6 % v roku 2013 a v období revízneho prešetrovania sa znížili o 2 % v porovnaní s rokom 2013.

            c)   Zásoby

                  (89)

                  Úroveň zásob sa v posudzovanom období vyvíjala takto:

                     Tabuľka 9

                     Zásoby

                              2012

                              2013

                              2014

                              Obdobie revízneho prešetrovania

                              Konečný stav zásob

                                 Index (2012 = 100)

                                 100

                                 140

                                 115

                                 46

                              Konečný stav zásob ako percentuálny podiel výroby

                                 Index (2012 = 100)

                                 100

                                 124

                                 112

                                 47

                                 Zdroj: údaje týkajúce sa spoločnosti Plansee SE

                  (90)

                  Zásoby predstavovali len veľmi malý percentuálny podiel celkovej výroby v posudzovanom období. Tento faktor nebol preto považovaný za významný pre posúdenie hospodárskej situácie výrobného odvetvia Únie.

            d)   Ziskovosť, peňažný tok, investície, návratnosť investícií a schopnosť získavať kapitál

                  (91)

                  Ziskovosť, peňažný tok, investície a návratnosť investícií sa v posudzovanom období vyvíjali takto:

                     Tabuľka 10

                     Ziskovosť, peňažný tok, investície a návratnosť investícií

                              2012

                              2013

                              2014

                              Obdobie revízneho prešetrovania

                              Ziskovosť predaja v Únii neprepojeným zákazníkom (% z obratu z predaja)

                                 Index (2012 = 100)

                                 100

                                 512

                                 509

                                 463

                              Peňažný tok (EUR)

                                 Index (2012 = 100)

                                 100

                                 393

                                 333

                                 301

                              Investície (EUR)

                                 Index (2012 = 100)

                                 100

                                 3 360

                                 0

                                 0

                              Návratnosť investícií

                                 Index (2012 = 100)

                                 100

                                 403

                                 375

                                 338

                                 Zdroj: údaje týkajúce sa spoločnosti Plansee SE

                  (92)

                  Komisia stanovila ziskovosť výrobného odvetvia Únie vyjadrením čistého zisku z predaja podobného výrobku neprepojeným zákazníkom v Únii pred zdanením ako percentuálneho podielu z obratu z tohto predaja. Ziskovosť výrobného odvetvia Únie v posudzovanom období značne vzrástla. Vrchol dosiahla v roku 2013 a potom klesla v období revízneho prešetrovania. Ako sa uvádza v odôvodneniach 85 až 86, toto zvýšenie ziskovosti výrobného odvetvia Únie bolo spôsobené predovšetkým znížením nákladov na suroviny a účinnými obchodnými rozhodnutiami v oblasti znižovania nákladov.

                  (93)

                  Čistý peňažný tok je schopnosť výrobcu z Únie samofinancovať svoje činnosti. Čistý peňažný tok sa v posudzovanom období zvýšil asi trojnásobne. Podstatné zvýšenie peňažného toku možno vysvetliť hlavne výrazným nárastom ziskovosti, ako sa vysvetľuje v odôvodnení 92.

                  (94)

                  Investície sa v roku 2013 výrazne zvýšili a potom v nasledujúcich rokoch klesli na nulu. Výrobca z Únie v skutočnosti v roku 2013 výrazne investoval do výmeny strojov a zariadení a v nasledujúcich rokoch už nevykonal žiadne ďalšie investície.

                  (95)

                  Návratnosť investícií je zisk vyjadrený ako percentuálny podiel z čistej účtovnej hodnoty investícií. Návratnosť investícií z výroby a predaja podobného výrobku v posudzovanom období vzrástla. Konkrétnejšie, zvýšila sa v roku 2013 a potom sa v období revízneho prešetrovania v porovnaní s rokom 2013 mierne znížila o 16 %.

            4.4.   Záver o situácii vo výrobnom odvetví Únie

                  (96)

                  Ukazovatele, ako je ziskovosť, peňažný tok a návratnosť investícií, sa v posudzovanom období zlepšili. Tento vývoj bol spôsobený predovšetkým znížením nákladov na suroviny a účinnými obchodnými rozhodnutiami v oblasti znižovania nákladov.

                  (97)

                  Na druhej strane niektoré z hlavných ukazovateľov ujmy, ako je výroba, výrobná kapacita, využitie kapacity a objem predaja, zostali v posudzovanom období relatívne stabilné alebo zaznamenali negatívny vývoj. Konkrétnejšie objem výroby, výrobná kapacita a trhový podiel nepatrne klesli o 2 %. Využitie kapacity sa v posudzovanom období nepatrne zvýšilo o 1 %. Objem predaja neprepojeným zákazníkom v Únii zostal stabilný. Zamestnanosť sa znížila o 12 %.

                  (98)

                  Na základe uvedených skutočností sa dospelo k záveru, že výrobné odvetvie Únie neutrpelo značnú ujmu v zmysle článku 3 ods. 5 základného nariadenia.

            5.   Pravdepodobnosť opätovného výskytu ujmy

                  (99)

                  Ako sa uvádza v odôvodneniach 41 a 83, čínsky dovoz sa počas obdobia revízneho prešetrovania uskutočňoval za dumpingové ceny a, ako sa uzavrelo v odôvodnení 51, existuje veľká pravdepodobnosť pokračovania dumpingu, ak by sa umožnilo, aby uplynula platnosť opatrení.

                  (100)

                  Počas obdobia revízneho prešetrovania sa nezistilo žiadne podhodnotenie, hoci pri odpočítaní platného antidumpingového cla by rozpätie podhodnotenia predstavovalo okolo 26 %, ako sa vysvetľuje v odôvodnení 67. Na základe uvedených skutočností možno očakávať, že čínsky dovoz sa bude pravdepodobne uskutočňovať za výrazne podhodnotené ceny oproti predajným cenám výrobného odvetvia Únie, ak by sa zrušili antidumpingové clá. Vzhľadom na atraktívnosť trhu Únie, ako sa opisuje v odôvodneniach 48 a 50, je nárast dumpingového dovozu pravdepodobný. Možno predpokladať, že ak by sa tento zvýšený dovoz uskutočňoval za výrazne podhodnotené ceny oproti predajným cenám výrobného odvetvia Únie, pravdepodobne by to vyvolalo tlak na znižovanie cien na trhu Únie. Molybdénový drôt je z hľadiska kvality pomerne homogénny výrobok. Úroveň cien je preto dôležitým faktorom pri rozhodovaní, či nakupovať od výrobcov z Únie alebo od čínskych vyvážajúcich výrobcov. Okrem toho, náhly pokles čínskeho dovozu v dôsledku začatia druhého prešetrovania obchádzania opatrení v roku 2013, ako sa uvádza v odôvodnení 79, poukazuje na to, že zákazníci môžu ľahko prejsť k dodávateľovi s najviac konkurencieschopnými cenami (t. j. od čínskych vyvážajúcich výrobcov k výrobcom z Únie). Výrobné odvetvie Únie bude potom pravdepodobne nútené buď znížiť svoje predajné ceny na úkor ziskovosti, alebo udržať úroveň predajných cien s pravdepodobným dôsledkom straty predaja a trhového podielu v prospech čínskych vývozcov. V konečnom dôsledku by to viedlo k stratám a trh Únie by ovládal čínsky dovoz.

                  (101)

                  Ako sa uvádza v odôvodnení 44, čínska voľná kapacita sa v období revízneho prešetrovania odhadovala na 2 650 ton, čo predstavovalo niekoľkonásobok spotreby v Únii počas rovnakého obdobia. Preto, aj keby sa časť tejto voľnej kapacity použila na prípadnú zvýšenú domácu spotrebu v ČĽR, očakáva sa, že by stále zostávala veľká voľná kapacita k dispozícii na vývoz do Únie.

                  (102)

                  Za uvedených okolností a vzhľadom na atraktívnosť trhu Únie, ako sa opisuje v odôvodneniach 48 a 50, existuje veľká pravdepodobnosť, že čínski vyvážajúci výrobcovia podstatne zvýšia dovoz príslušného výrobku na trh Únie, ak by sa umožnilo, aby uplynula platnosť opatrení.

                  (103)

                  Pri tomto scenári je pravdepodobné, že výrobné odvetvie Únie stratí významný objem predaja a trhový podiel. To by zároveň viedlo k zníženiu miery využitia kapacity a úrovne zisku a napokon k stratám. V dôsledku toho je pravdepodobné, že trh Únie by ovládol dovoz z ČĽR.

                  (104)

                  Na základe uvedeného Komisia dospela k záveru, že existuje vysoká pravdepodobnosť opätovného výskytu ujmy, ak by sa opatrenia zrušili.

            E.   ZÁUJEM ÚNIE

                  (105)

                  V súlade s článkom 21 základného nariadenia Komisia skúmala, či by zachovanie existujúcich antidumpingových opatrení proti ČĽR bolo v rozpore so záujmom Únie ako celku. Stanovenie záujmu Únie vychádzalo zo zhodnotenia všetkých rôznych dotknutých záujmov vrátane záujmov výrobného odvetvia Únie, dovozcov a používateľov.

                  (106)

                  V súlade s článkom 21 ods. 2 základného nariadenia dostali všetky zainteresované strany možnosť vyjadriť svoje stanovisko.

                  (107)

                  Na tomto základe Komisia skúmala, či napriek záverom o pravdepodobnosti pokračovania dumpingu a opätovného výskytu hroziacej ujmy existujú presvedčivé dôvody, ktoré by viedli k záveru, že zachovanie existujúcich opatrení nie je v záujme Únie.

            1.   Záujem výrobného odvetvia Únie

                  (108)

                  Prešetrovaním sa zistilo, že výrobné odvetvie Únie neutrpelo značnú ujmu počas obdobia revízneho prešetrovania.

                  (109)

                  Preukázalo sa, že výrobné odvetvie Únie je štrukturálne životaschopným odvetvím. Vyvinulo značné úsilie racionalizovať výrobný proces a zlepšiť svoju konkurencieschopnosť, čo malo za následok zvýšenie produktivity (o 11 %), zníženie výrobnej kapacity (o 2 %) a zníženie výrobných nákladov (o 16 %).

                  (110)

                  Ak by sa umožnilo, aby uplynula platnosť opatrení, pravdepodobný prílev značných objemov dumpingového dovozu z ČĽR by zhoršil situáciu výrobného odvetvia Únie. Mohlo by to pravdepodobne spôsobiť ďalšie straty trhového podielu, pokles predajných cien v dôsledku cenového tlaku zo strany čínskeho dovozu, pričom pokles využitia kapacity by zároveň zvýšil priemerné náklady. To by veľmi pravdepodobne viedlo k výraznému zhoršeniu finančnej situácie výrobného odvetvia Únie.

                  (111)

                  Na tomto základe Komisia dospela k záveru, že pokračovanie platných antidumpingových opatrení by bolo v záujme výrobného odvetvia Únie.

            2.   Záujem dovozcov/obchodníkov

                  (112)

                  Ako sa uvádza v odôvodnení 12, žiadny dovozca nespolupracoval ani sa neprihlásil pri súčasnom prešetrovaní. Z dôkazov zhromaždených od jedného dovozcu v pôvodnom prešetrovaní však vyplynulo, že celkový vplyv na celkovú činnosť spoločnosti by bol obmedzený. Nič preto nenasvedčovalo tomu, že zachovanie opatrení by malo negatívny vplyv na dovozcov, ktorý by prevažoval nad pozitívnym vplyvom týchto opatrení.

            3.   Záujem používateľov

                  (113)

                  Z deviatich používateľov, ktorí sa prihlásili po začatí preskúmania, päť vyplnilo dotazník. Zistilo sa, že jedna z piatich spoločností je zapojená do praktík obchádzania opatrení, ako vyplýva z posledného prešetrovania obchádzania opatrení uzatvoreného v roku 2015 a uvedeného v odôvodnení 3. Z dotazníka vyplneného touto spoločnosťou vyplynulo, že nepoužívala príslušný výrobok, ale dovážala mierne upravený molybdénový drôt z ČĽR, ktorý nepatrí do opisu výrobku v oznámení o začatí preskúmania v rámci súčasného prešetrovania, a že obchádzala platné antidumpingové opatrenia sa zistilo až potom, čo sa začalo súčasné prešetrovanie. Jej odpoveď sa preto na účely súčasného revízneho prešetrovania pred uplynutím platnosti nezohľadnila.

                  (114)

                  Žiadny zo štyroch zostávajúcich spolupracujúcich používateľov nedovážal príslušný výrobok z ČĽR, ale kupovali podobný výrobok od výrobného odvetvia Únie. Dve z týchto spoločností sú spoločnosti pôsobiace v oblasti povrchovej úpravy. Tretia spoločnosť bola výrobcom automobilov, ktorý vyrábal prevodovky pre svoje vlastné vyrábané vozidlá. Štvrtá spoločnosť je výrobcom automobilových dielov. Údaje, ktoré predložila táto spoločnosť, však boli nedostatočné a nemohli sa použiť. Prešetrovaním sa zistilo, že počas obdobia revízneho prešetrovania boli všetci používatelia ziskoví. Žiadny zo štyroch používateľov nepredložil argumenty proti pokračovaniu daných opatrení.

                  (115)

                  Na tomto základe a v súlade so závermi prijatými v pôvodnom prešetrovaní sa očakáva, že pokračovanie opatrení nebude mať významný negatívny vplyv na používateľov a že preto neexistujú žiadne presvedčivé dôvody vedúce k záveru, že nie je v záujme Únie predĺžiť platnosť súčasných opatrení.

                  (116)

                  Po zverejnení jedna zainteresovaná strana tvrdila, že cena suroviny na výrobu molybdénového drôtu v posudzovanom období značne klesla a tento pokles by sa mal zohľadniť pri výpočte platného antidumpingového cla. Tá istá zainteresovaná strana okrem toho argumentovala, že zachovanie platného antidumpingového cla za výrazného poklesu ceny suroviny predstavuje rušivý faktor pre používateľov v Únii, ktorých obchodný model vychádza z čínskeho molybdénového drôtu.

                  (117)

                  Po prvé treba zdôrazniť, že cena suroviny na molybdénový drôt bola náležite zohľadnená. Značný pokles ceny suroviny bol uznaný za jeden z určujúcich faktorov pre zníženie výrobných nákladov (pozri odôvodnenie 86) a pre zvýšenie ziskovosti výrobného odvetvia Únie (pozri odôvodnenie 92). Po druhé treba poznamenať, že rozsah súčasného prešetrovania spočíval v preskúmaní, či by sa malo platné antidumpingové clo zrušiť alebo zachovať v súlade s článkom 11 ods. 2 a článkom 11 ods. 5, a nie v zmene antidumpingového cla. Po tretie, platné antidumpingové clo má zaistiť rovnaké podmienky medzi čínskymi vyvážajúcimi výrobcami a výrobným odvetvím Únie. Aj keď vývoj ceny suroviny (jej zvýšenie aj zníženie) má vplyv na náklady a následne aj na cenovú politiku výrobcov molybdénového drôtu, nemá vplyv na úroveň antidumpingového cla ako takého. Ako sa vysvetľuje v odôvodnení 114, zníženie ceny suroviny preto nemá rušivý vplyv na používateľov, keďže si môžu vybrať, či budú nakupovať od čínskych vyvážajúcich výrobcov alebo od výrobného odvetvia Únie. Napokon, ako sa takisto vysvetľuje v odôvodnení 114, zistilo sa, že všetci používatelia boli v období revízneho prešetrovania ziskoví. Toto tvrdenie sa preto zamietlo.

            4.   Záver o záujme Únie

                  (118)

                  Vzhľadom na uvedené skutočnosti Komisia dospela k záveru, že z hľadiska záujmu Únie neexistujú žiadne presvedčivé dôvody proti predĺženiu platnosti existujúcich antidumpingových opatrení na dovoz z ČĽR.

            F.   ANTIDUMPINGOVÉ OPATRENIA

                  (119)

                  Všetky zainteresované strany boli informované o základných skutočnostiach a úvahách, z ktorých vychádzal zámer zachovať platné antidumpingové opatrenia. Poskytla sa im aj lehota na predloženie pripomienok k zverejneným informáciám. Vyjadrenia a pripomienky sa riadne zohľadnili.

                  (120)

                  Z uvedených úvah vyplýva, že podľa článku 11 ods. 2 základného nariadenia by sa antidumpingové opatrenia uplatniteľné na dovoz určitých molybdénových drôtov s pôvodom v ČĽR a uložené nariadením (EÚ) č. 511/2010 mali zachovať.

                  (121)

                  V dôsledku toho by sa takisto malo zachovať rozšírenie opatrení na príslušný výrobok s pôvodom v ČĽR, a to po prvé na dovoz molybdénového drôtu odosielaného z Malajzie (9), po druhé na dovoz molybdénového drôtu z ČĽR obsahujúceho najmenej 97 hmotnostných % molybdénu, ktorého maximálny rozmer priečneho prierezu presahuje 1,35 mm, ale nepresahuje 4,0 mm (10), a po tretie na molybdénový drôt obsahujúci najmenej 97 hmotnostných % molybdénu, ktorého maximálny rozmer priečneho prierezu presahuje 4,0 mm, ale nepresahuje 11,0 mm.

                  (122)

                  Toto nariadenie je v súlade so stanoviskom výboru zriadeného podľa článku 15 ods. 1 nariadenia (ES) č. 1225/2009,

            PRIJALA TOTO NARIADENIE:
      Článok 1
      1.   Týmto sa ukladá konečné antidumpingové clo na dovoz molybdénového drôtu obsahujúceho najmenej 99,95 hmotnostných % molybdénu, ktorého maximálny rozmer priečneho prierezu presahuje 1,35 mm, ale nepresahuje 4,0 mm, s pôvodom v Čínskej ľudovej republike, v súčasnosti patriaceho pod číselný znak KN ex 8102 96 00 (kódy TARIC 8102960011 a 8102960019).
      2.   Sadzba konečného antidumpingového cla uplatniteľná na čistú frankocenu na hranici Únie pred preclením výrobku opísaného v odseku 1 je 64,3 %.
      3.   Ak nie je stanovené inak, uplatňujú sa platné ustanovenia týkajúce sa cla.
      Článok 2
      Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

         Toto nariadenie je záväzné v celom rozsahu a priamo uplatniteľné vo všetkých členských štátoch.
         V Bruseli 28. júna 2016

               Za Komisiu

               predseda

            Jean-Claude JUNCKER

         (1)  Ú. v. EÚ L 343, 22.12.2009, s. 51.

         (2)  Vykonávacie nariadenie Rady (EÚ) č. 511/2010 zo 14. júna 2010, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých molybdénových drôtov s pôvodom v Čínskej ľudovej republike (Ú. v. EÚ L 150, 16.6.2010, s. 17).

         (3)  Vykonávacie nariadenie Rady (EÚ) č. 14/2012 z 9. januára 2012, ktorým sa rozširuje konečné antidumpingové clo uložené vykonávacím nariadením (EÚ) č. 511/2010 na dovoz určitých molybdénových drôtov s pôvodom v Čínskej ľudovej republike na dovoz určitých molybdénových drôtov odosielaných z Malajzie, ktoré majú alebo nemajú deklarovaný pôvod v Malajzii, a ktorým sa ukončuje prešetrovanie dovozu molybdénových drôtov odosielaných zo Švajčiarska (Ú. v. EÚ L 8, 12.1.2012, s. 22).

         (4)  Vykonávacie nariadenie Rady (EÚ) č. 871/2013 z 2. septembra 2013, ktorým sa rozširuje konečné antidumpingové clo uložené vykonávacím nariadením (EÚ) č. 511/2010 na dovoz molybdénového drôtu obsahujúceho najmenej 99,95 hmotnostných percent molybdénu, ktorého maximálny rozmer priečneho prierezu presahuje 1,35 mm, ale nepresahuje 4,0 mm, s pôvodom v Čínskej ľudovej republike na dovoz molybdénového drôtu obsahujúceho najmenej 97 hmotnostných percent molybdénu, ktorého maximálny rozmer priečneho rezu presahuje 1,35 mm, ale nepresahuje 4,0 mm, s pôvodom v Čínskej ľudovej republike (Ú. v. EÚ L 243, 12.9.2013, s. 2).

         (5)  Vykonávacie nariadenie Komisie (EÚ) 2015/1952 z 29. októbra 2015, ktorým sa rozširuje konečné antidumpingové clo uložené vykonávacím nariadením Rady (EÚ) č. 511/2010 na dovoz molybdénového drôtu obsahujúceho najmenej 99,95 hmotnostných percent molybdénu, ktorého maximálny rozmer priečneho prierezu presahuje 1,35 mm, ale nepresahuje 4,0 mm, s pôvodom v Čínskej ľudovej republike, na dovoz molybdénového drôtu obsahujúceho najmenej 97 hmotnostných percent molybdénu, ktorého maximálny rozmer priečneho rezu presahuje 4,0 mm, ale nepresahuje 11,0 mm, s pôvodom v Čínskej ľudovej republike (Ú. v. EÚ L 284, 30.10.2015, s. 100).

         (6)  Oznámenie o blížiacom sa uplynutí platnosti určitých antidumpingových opatrení (Ú. v. EÚ C 371, 18.10.2014, s. 19).

         (7)  Oznámenie o začatí preskúmania pred uplynutím platnosti antidumpingových opatrení uplatniteľných na dovoz určitých molybdénových drôtov s pôvodom v Čínskej ľudovej republike (Ú. v. EÚ C 194, 12.6.2015, s. 4).

         (8)  V rámci posledného prešetrovania obchádzania opatrení spolupracoval iba jeden vyvážajúci výrobca. V dôsledku toho sa všetky číselné údaje súvisiace s citlivými údajmi museli z dôvodu zachovania dôvernosti indexovať alebo uviesť ako rozpätie.

         (*)  Priemerná cena nezahŕňa platné antidumpingové clá

         (9)  Pozri poznámku pod čiarou č 3.

         (10)  Pozri poznámku pod čiarou č. 4.


title: Vykonávacie nariadenie Komisie (EÚ) č. 1135/2013 zo 7. novembra 2013 , ktorým sa schvaľuje nepodstatná zmena špecifikácie názvu zapísaného do Registra chránených označení pôvodu a chránených zemepisných označení [Prosciutto Toscano (CHOP)]

text:
               13.11.2013

               SK

               Úradný vestník Európskej únie

               L 302/29

         VYKONÁVACIE NARIADENIE KOMISIE (EÚ) č. 1135/2013
   zo 7. novembra 2013,
   ktorým sa schvaľuje nepodstatná zmena špecifikácie názvu zapísaného do Registra chránených označení pôvodu a chránených zemepisných označení [Prosciutto Toscano (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 53 ods. 2 druhý pododsek,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Talianska o schválenie zmeny špecifikácie chráneného označenia pôvodu „Prosciutto Toscano“ zapísaného do registra na základe nariadenia Komisie (ES) č. 1263/96 (2), zmeneného nariadením (EÚ) č. 777/2010 (3).

               (2)

               Cieľom žiadosti je zmeniť špecifikáciu v tom zmysle, že viac nie je dovolené používať pri výrobe „Prosciutto Toscano“ prídavné alebo konzervačné látky.

               (3)

               Komisia preskúmala uvedenú zmenu a dospela k záveru, že je opodstatnená. Vzhľadom na to, že ide o nepodstatnú zmenu v zmysle článku 53 ods. 2 tretieho pododseku nariadenia (EÚ) č. 1151/2012, Komisia ju môže schváliť bez uplatnenia postupu stanoveného v článkoch 50 až 52 uvedeného nariadenia,

         PRIJALA TOTO NARIADENIE:
   Článok 1
   Špecifikácia chráneného označenia pôvodu „Prosciutto Toscano“ sa mení v súlade s prílohou I k tomuto nariadeniu.
   Článok 2
   V prílohe II k tomuto nariadeniu sa nachádza konsolidovaný jednotný dokument, ktorý obsahuje hlavné prvky špecifikácie.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 7. novembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. ES L 163, 2.7.1996, s. 19.

      (3)  Ú. v. EÚ L 233, 3.9.2010, s. 11.

      PRÍLOHA I
      Schvaľuje sa táto zmena špecifikácie chráneného označenia pôvodu „Prosciutto Toscano“:
      Nie je viac dovolené používať pri výrobe „Prosciutto Toscano“ prídavné alebo konzervačné látky. „Prosciutto Toscano“ spracované typickým postupom zaručuje absenciu tohto typu látok. Zákaz používať dusitany a nitráty posilňuje najmä súvislosť s historickým postupom výroby „Prosciutto Toscano“ a vylučuje prítomnosť prídavných a konzervačných látok (E251 – E252) vo finálnom výrobku.

      PRÍLOHA II

         Konsolidovaný jednotný dokument

      Nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1)

         „PROSCIUTTO TOSCANO“

      ES č.: IT-PDO-0317-01009-2.7.2012

         CHZO ( ) CHOP (X)

      1.   Názov:

      „Prosciutto Toscano“
      2.   Členský štát alebo tretia krajina

      Taliansko
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.2.

                  Mäsové výrobky (tepelne spracované, solené, údené atď.)

            3.2.   Opis výrobku, na ktorý sa vzťahuje názov uvedený v bode 1

      „Prosciutto Toscano“ vykazuje pri uvedení na trh tieto fyzikálne, organoleptické, chemické a fyzikálno-chemické vlastnosti: tvar je na povrchu zaoblený do oblúka z dôvodu presahu mäsitej časti cez hlavu stehennej kosti o najviac 8 cm; hmotnosť je približne 8 až 9 kg a nesmie byť nižšia ako 7,5 kg; mäso na reze má výraznú červenú až svetločervenú farbu s nízkym obsahom vnútrosvalového tuku; podkožný tuk čistej bielej farby s jemnou ružovkastou sieťou žiliek, pevný, bez stôp oddeľovania vrstiev, neoddeľujúci sa od povrchu svalu. „Prosciutto Toscano“ je určené na konzumáciu najdlhšie do 30 mesiacov od začiatku spracovania čerstvých stehien. Môže sa predávať aj vykostené a naporciované, teda narezané na kusy rôzneho tvaru a hmotnosti, alebo v plátkoch.
      Jeho typická lahodná chuť a aromatická vôňa sú výsledkom tradičného spôsobu spracovania a dozrievania.
      Fyzikálno-chemické vlastnosti sú tieto:

                  Soľ (vyjadrená v NaCl)

                  %

                  max. 8,3

                  Obsah vody v svale

                  %

                  max. 61,0

                  Index štiepenia bielkovín

                  %

                  max. 30,0

            3.3.   Suroviny (len pri spracovaných výrobkoch)

      Čerstvé stehná použité na výrobu „Prosciutto Toscano“ pochádzajú z ošípaných narodených, vykŕmených a zabitých v oblasti vymedzenej v bode 4 tohto dokumentu. Ošípané musia mať minimálnu hmotnosť 160 kg ± 10 % a nesmú mať menej ako 9 mesiacov. „Prosciutto Toscano“ sa vyrába z čerstvých stehien ťažkých ošípaných čistého plemena alebo odvodených od základných tradičných plemien Large White a Landrace. Orezané čerstvé stehno nesmie vážiť menej ako 11,8 kg.
      3.4.   Krmivo (len pri výrobkoch živočíšneho pôvodu)

      Použité krmivo pochádza najmä z vymedzenej oblasti, ktorá zodpovedá oblasti chovu ošípaných vymedzenej v bode 4 tohto jednotného dokumentu, keďže sa s ním hospodári v rámci integrovaného systému špecifického odvetvia.
      3.5.   Špecifické kroky výroby, ktoré sa musia uskutočniť vo vymedzenej zemepisnej oblasti

      Špecifické fázy výroby „Prosciutto Toscano“ – solenie, sušenie, potretie tukom a dozrievanie – musia prebiehať v tradičnej oblasti výroby, ktorá zahŕňa celé územie regiónu Toskánsko.
      3.6.   Špecifické pravidlá krájania, strúhania, balenia atď.

      Všetky typy výrobku, či už vykosteného, naporciovaného alebo nakrájaného na plátky, sa musia po označení predávať zabalené vo vhodných a riadne zatavených nádobách alebo obaloch na potraviny. Krájanie na plátky a balenie „Prosciutto Toscano“ sa musí vykonávať po ukončení procesu dozrievania v oblasti výroby uvedenej v bode 4 s cieľom zaručiť dodržanie jednotlivých období dozrievania stanovených pre krájaný výrobok a zachovanie vlastností, pokiaľ ide o obsah vody a vzhľad vrstvy svaloviny a vrstvy tuku na reze, opísaný v bode 3.2. Možnosť uchovávať stehná určené na krájanie na plátky alebo na vykostenie a naporciovanie neobmedzený čas v podmienkach iných, ako je stanovené, by mohla spôsobiť rozvoj vlastností nezhodujúcich sa s vlastnosťami, ktorými sa vyznačuje „Prosciutto Toscano“, ako napríklad vznik neobvyklých plesní, nadmerný úbytok proteínov a následne zmenu indexu štiepenia bielkovín, ako aj žltnutie tuku, čo môže viesť k vzniku iných vôní a chutí, ako sú tie, ktoré si spotrebitelia tradične cenia. Vystavenie naporciovaného mäsa a plátkov pôsobeniu vzduchu pred balením môže okrem toho spôsobiť silnú oxidáciu povrchových častí určených na konzumáciu sprevádzanú hnednutím mäsa, vysychaním povrchovej časti svaloviny vystavenej vzduchu alebo ochabnutie mäsa v prípade privysokej vlhkosti.
      3.7.   Osobitné pravidlá pre označovanie

      Chránené označenie pôvodu „Prosciutto Toscano“ musí byť na etikete uvedené zreteľným a nezmazateľným písmom, jednoznačne odlíšiteľným od ostatného textu. Hneď za ním musí nasledovať údaj „Chránené označenie pôvodu“ alebo skratka „CHOP“. Zakazuje sa pridávať akékoľvek iné označenie, ktoré nie je výslovne stanovené. Môžu sa však používať označenia odkazujúce na mená, obchodné názvy alebo súkromné značky, pokiaľ nemajú pochvalný charakter alebo nezavádzajú kupujúceho. Rovnako názov chovu, odkiaľ pochádzajú ošípané, z ktorých mäso bolo na výrobky použité, môže byť uvedený na stehne pod podmienkou, že surovina pochádza výlučne z týchto chovov.
      4.   Stručné vymedzenie zemepisnej oblasti

      Ošípané určené na výrobu „Prosciutto Toscano“ sa musia chovať na území týchto regiónov: Lombardsko, Emilia-Romagna, Marche, Umbria, Lazio a Toskánsko. Spracovanie, krájanie a balenie „Prosciutto Toscano“ sa vykonáva v tradičnej oblasti výroby, ktorá zahŕňa celé územie regiónu Toskánsko.
      5.   Súvislosť so zemepisnou oblasťou

      5.1.   Špecifickosť zemepisnej oblasti

      Environmentálne faktory úzko súvisia s typickými vlastnosťami oblasti výroby, kde prevládajú svieže údolia bohaté na vodu a zalesnené kopce, ktoré majú rozhodujúci vplyv na podnebie a na vlastnosti hotového výrobku. Miestna výroba „Prosciutto Toscano“ je odôvodnená podmienkami vo vymedzenej mikrozóne: región Toskánsko je svojím tvarom a zemepisnými charakteristikami vhodný na výrobu šunky vysokej kvality. Dokonca aj podnebie, ktoré sa veľmi líši od podnebia susedných regiónov, sa ukázalo ako mimoriadne vhodné na optimálne dozrievanie výrobku. Javí sa teda priaznivé na vznik prospešného vzťahu medzi miestnym prostredím a typickými výrobkami regiónu, ktorý umožňuje pomalé a zdravé dozrievanie výrobkov ako víno, olej, syr a, samozrejme, šunka. Práve v tomto prostredí ľudská činnosť umožnila vyvinúť špecifické techniky spracovania rezaním alebo solením, ktoré sú najlepšie prispôsobené typickým podmienkam prostredia a ktoré sa zachovali dodnes, pričom rozhodujúcim spôsobom ovplyvňujú vlastnosti „Prosciutto Toscano“ uvedené v bode 3.2.
      5.2.   Špecifickosť výrobku

      „Prosciutto Toscano“ sa vyznačuje typickou aromatickou vôňou a lahodnou chuťou.
      „Prosciutto Toscano“ je surová šunka, ktorej proces dozrievania od nasolenia až po uvedenie na trh nesmie trvať menej ako 10 mesiacov, ak je konečná hmotnosť šunky 7,5 až 8,5 kg, alebo 12 mesiacov, ak konečná hmotnosť šunky presahuje 8,5 kg. „Prosciutto Toscano“ určené na krájanie na plátky musí dozrievať o dva mesiace dlhšie v porovnaní s uvedenými údajmi, teda najmenej 12 mesiacov, ak má hmotnosť od 7,5 do 8,5 kg, a najmenej 14 mesiacov, ak jeho hmotnosť presahuje 8,5 kg.
      5.3.   Príčinná súvislosť medzi zemepisnou oblasťou a akosťou alebo typickými vlastnosťami výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Podnebie vo výrobnej oblasti umožňuje výrobu potravinových výrobkov vysokej hodnoty, pričom podporuje a charakterizuje postupy dozrievania „Prosciutto Toscano“. Dejiny dokázali hlbokú a úzku súvislosť medzi poľnohospodárskou výrobou a spracovaním výrobku na jednej strane a referenčnými oblasťami na druhej strane. Túto súvislosť konsolidoval a potvrdil vývoj spoločenských, hospodárskych a výrobných faktorov, ako aj ľudská skúsenosť, ktorá sa posilňovala v priebehu storočí. Pokiaľ ide o vymedzenú oblasť pôvodu surovín, faktory, ktoré súvisia so zemepisnou oblasťou, s prostredím a so skúsenosťou nadobudnutou v oblasti výroby v sektore chovu, sú mimoriadne stále a charakteristické. V oblasti zásobovania surovinou je vývoj zootechniky spojený s významným zastúpením obilnín a so systémami spracovania, ktoré boli rozhodujúce pre osobitné zameranie výroby na chov ošípaných.
      Pokiaľ ide o ešte viac limitovanú oblasť spracúvania, kombinácia environmentálnych, klimatických, prírodných a ľudských faktorov spolu tvorí jedinečný celok, ktorý umožnil zakotviť tradičný spôsob spracovania, a to tak, že určil techniky, ktoré sú špecifické pre získanie typických vlastností CHOP „Prosciutto Toscano“. Typická vôňa a chuť sú dané špecifickými technikami spracovania, ktoré sú regulované od 15. storočia a ktoré stanovujú najmä: špecifický rez do oblúka, ktorý sa vyznačuje krájaním do V smerom od začiatku končatiny, čo umožňuje účinnejšie a rozsiahlejšie sušenie mäsa počas solenia. Solenie sa vykonáva „nasucho“ zmesou soli, čierneho korenia a prírodných ochucovadiel rastlinného pôvodu. Potretie tukom, vždy s čiernym korením a prírodnými ochucovadlami rastlinného pôvodu, a nakoniec dozrievanie, ktoré využíva priaznivé prírodné podmienky vo výrobnej oblasti. Dlhé dozrievanie, ktoré vystavuje stehná prírodnej vlhkosti, v kombinácii s použitím čierneho korenia a ochudzovadiel používaných počas fázy solenia a potretia tukom v súlade s miestnymi zvykmi, určuje aromatickú vôňu a typickú lahodnú chuť „Prosciutto Toscano“.

         Odkaz na uverejnenie špecifikácie

      [Článok 5 ods. 7 nariadenia (ES) č. 510/2006 (2)]
      Zmenené znenie špecifikácie produktu je dostupné na tejto internetovej stránke:
      http://www.politicheagricole.it/flex/cm/pages/ServeBLOB.php/L/IT/IDPagina/3335
      alebo priamo na hlavnej stránke ministerstva poľnohospodárstva, potravín a lesného hospodárstva (www.politicheagricole.it) po kliknutí na „Qualità e sicurezza“ (kvalita a bezpečnosť) (v pravom hornom rohu obrazovky) a potom na „Disciplinari di Produzione all’esame dell’UE“ (Špecifikácia predložená na preskúmanie EÚ).

         (1)  Ú. v. EÚ L 93, 31.3.2006, s. 12. Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (Ú. v. EÚ L 343, 14.12.2012, s. 1).

         (2)  Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny.


title: Vykonávacie nariadenie Komisie (EÚ) 2017/1833 z 25. septembra 2017, ktorým sa do registra chránených označení pôvodu a chránených zemepisných označení zapisuje názov [Capón de Vilalba (CHZO)]

text:
               10.10.2017

               SK

               Úradný vestník Európskej únie

               L 260/1

         VYKONÁVACIE NARIADENIE KOMISIE (EÚ) 2017/1833
   z 25. septembra 2017,
   ktorým sa do registra chránených označení pôvodu a chránených zemepisných označení zapisuje názov [Capón de Vilalba (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť Španielska o zápis názvu „Capón de Vilalba“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Capón de Vilalba“ by sa mal zapísať do registra,

         PRIJALA TOTO NARIADENIE:
   Článok 1
   Názov „Capón de Vilalba“ (CHZO) sa zapisuje do registra.
   Názov uvedený v prvom odseku sa vzťahuje na výrobok triedy 1.1. Čerstvé mäso (a droby) uvedenej v prílohe XI k vykonávaciemu nariadeniu Komisie (EÚ) č. 668/2014 (3).
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. septembra 2017

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 188, 14.6.2017, s. 26.

      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).